
Martfű Város Polgármesterétől
5435 Martfű, Szent István tér 1.

telefon: 56/450-222; fax: 56/450-853; e-mail: titkarsag@ph.martfu.hu
Előterjesztés

a Martfű 791/6 hrsz-ú, természetben Martfű, Gesztenye sor 1/c alatti állami tulajdonú ingatlan ingyenes önkormányzati tulajdonba vételére
Martfű Város Önkormányzata Képviselő-testületének

2019. április 25-i ülésére

Előkészítette: dr. Molnár György
Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyílt ülés

Tisztelt Képviselő-testület!

A Magyar Nemzeti Vagyonkezelő ZRt. azzal kapcsolatban kereste meg Marfű Város Önkormányzatát, hogy a Martfű, 791/6 helyrajzi számú ingatlant (Alkotóház) ingyenes tulajdonba adását javasolják.

A képviselő-testület előtt ismeretes, hogy 2013. február 25-én tartott képviselő-testületi ülésen a képviselő-testület kezdeményezte az ingatlan ingyenes tulajdonba vételét, akkor az egyes állami tulajdonban lévő vagyontárgyak ingyenes tulajdonba adásával kapcsolatos döntésről szóló 1218/2016. (IV.29.) Korm. határozatban foglaltak szerint a Kormány vagyonpolitikai szempontból nem támogatta.

Az MNV ZRt-vel akkor folyatatott többszöri levélváltás eredményeként a vagyonkezelésbe adást javasolták, ennek megfelelően módosította a képviselő-testület a 2013. február 25-én hozott határozatát.
A most kapott levélben az MNV ZRT. az önkormányzat 2013-as döntését preferálja, és ennek megfelelően kéri a korábbi kérelmet megerősíteni úgy, hogy az megfeleljen az állami vagyonnal való gazdálkodásról szóló 254/2007. (X. 4.) Korm. rendelet 50. § (2) bekezdésében foglaltaknak, úgy, mint:
A benyújtott dokumentumoknak tartalmazniuk kell, illetve azokhoz csatolni szükséges:

a) a tulajdonba adásra vonatkozó igényt, megjelölve a felhasználási célt, valamint a segítendő feladatot és az azt előíró jogszabályi rendelkezést,

b) a kezdeményező nyilatkozatát arról, hogy vállalja a tulajdonba adás érdekében felmerülő költségek - ideértve a művelési ág szükséges megváltoztatásának költségét - megtérítését,

c) helyi önkormányzat kezdeményezése esetén a képviselő-testület (közgyűlés) határozatát, amely az állami vagyon igényléséről hozott döntést tartalmazza,

d) védettség (örökségvédelmi, természetvédelmi, illetve Natura 2000) fennállása esetén annak megjelölését, valamint az ahhoz kapcsolódó kötelezettségek vállalását.

Kérem a Tisztelt Képviselő-testületet, hogy az előterjesztést vitassa meg és hozza meg döntését.

Határozati javaslat
Martfű Város Önkormányzata Képviselő- testületének
______/2019. (IV. 25.) határozata
Martfű, 791/6 helyrajzi számú ingatlan (Martfű, Gesztenye sor 1/c. szám alatti Alkotóház) ingyenes tulajdonba vétele
Martfű Város Önkormányzatának Képviselő-testülete megtárgyalta a Martfű, Gesztenye sor 1/c. szám alatti Alkotóház, az állami vagyon tulajdonba vételére vonatkozó előterjesztést, és az alábbiak szerint döntött:

1. Martfű Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 13 §. (1) 7. pontjában szereplő, „Kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása.” feladata ellátásához ingyenes önkormányzati tulajdonba kéri a Magyar Állam tulajdonát képező, Martfű 791/6 hrsz. alatt felvett, természetben Martfű, Gesztenye sor 1/c. szám alatt található 336 m2 területű ingatlant, valamint a rajta álló 133 m2 területű épületet, a Magyar Nemzeti Vagyonkezelő Zrt-től.

2. Az Önkormányzat célja, hogy az ingatlant Alkotóházként biztosítsa továbbra is melyben olyan szakmai műhely működik, amely a népi hagyományok őrzésével, ápolásával foglalkozik. Fontos szakmai feladata a tárgyalkotás és folklór hagyományok továbbadása gyermekeknek és felnőtteknek egyaránt. Összefogja a helyi kézműveseket, a népi kultúrához kötődő szakembereket, akik szívesen foglalkoznak népművészeti tárgyalkotással (szövés, bőrművesség, csuhé, fafaragás egyéb), valamint mézeskalács készítéssel. Működtetése továbbra is nyújtson lehetőséget a szabadidő hasznos eltöltésére a Martfűn lakók, a térségben élők, és a városba érkező vendégek számára.

3. Martfű Város Önkormányzatának Képviselő-testülete vállalja, hogy az állami vagyonról szóló 254/2007. (X. 4.) Korm. rendelet 50. § (2) b) pontjában foglaltak szerint, a tulajdonba adás érdekében felmerülő költségeket - ideértve a művelési ág szükséges megváltoztatásának költségét - megtéríti.

4. A Magyar Állam tulajdonát képező, Martfű 791/6 hrsz. alatt felvett, természetben Martfű, Gesztenye sor 1/c. szám alatt található ingatlan esetében nem áll fenn az állami vagyonnal való gazdálkodásról szóló 254/2007. (X. 4.) Korm. rendelet 50. § (2) bekezdés d) pontjában írt védettség.

5. A képviselő- testület felhatalmazza a polgármestert, hogy az ingatlan tulajdonjogának megszerzése ügyében a Magyar Nemzeti Vagyonkezelő Zrt-nél eljárjon és a további szükséges intézkedéseket megtegye.
felelős: polgármester

határidő: azonnal

Értesülnek: 

1. Magyar Nemzeti Vagyonkezelő ZRt. 1133 Budapest, Pozsonyi út 56.
2. Jász-Nagykun-Szolnok Megyei Kormányhivatal

3. Valamennyi képviselő helyben

4. Polgármesteri Hivatal Városfejlesztési és Üzemeltetési Iroda
5. Irattár
Martfű, 2019. április 25.

	
	Dr. Papp Antal

polgármester

